
Unabes bo remplasá 
p e n s a m e n t u n a n 
negativo pa positivo, 
lo bo kuminsá haña 
resultado positivo. 


Frans Paradise den kolaborashon ku Asosiashon di Windsurf Bonaire 'WAB' a organisá e di tres evento pa 2023. Intenshon ta pa tur fin di luna 
organisá un 'fin race slalom' pa tantu mucha muhé, junior komo master class. Te awor tur tres evento a bai manera a plania. Tabatin bastante 
públiko, karedanan na nivel i bientu na fabor di e deportistanan. Meta di e eventonan ta pa yuda i motivá e deportistanan pa haña mas ekspe- 
rensia. Fecha di e próksimo evento ta Bonaire Pro Kids i ta tuma lugá 30 d i mart pa 2 di aprel. 


Frans Paradise i WAB a organisá Fin Race 


EZAIR KU ATERISAHE DI 
EMERGENCIA NA CUCUTA 

KRALENDIJK 
– 
Miéntras ku tur kos ta 
indiká den direkshon di 
kontinuashon di un koal- 
ishon UPB/MPB, por nota 
ku di parti Demokrat nan 
ta sigui riba un ‘tour’ pa 


logra forma un gobièrnu 
nobo ku sea UPB òf MPB, 
ku a logra optené respekti- 
vamente tres i dos asiento 
den último elekshon. De- 
mokrat a haña tres asiento, 
mes tantu ku UPB, pero 


ku mas voto. Sinembargo 
dene kaso aki ta kantidat di 
asiento ta konta. Ta asina 
WolBES ta hinká den otro. 
Demokrat tin siguransa 
kaba di sosten di M21, bon 
pa 1 asiento, pa medio di 


un akuerdo di koperashon 
ku nan a firma, loke por a 
fèrwagt. Pues nan tin huntu 
kuater asiento, pero ku e 
asientonan ei, ku ta di dos 
diferente partido, bo no ta 
yega. 
Siman pasá e komishon 
di ‘Informadó’ (?) Arjen 
de Wolff a purba reuní ku 
e komishon di UPB, pero 
UPB a informá riba 19 di 
mart último, pero komishon 
di informashon UPB ta- 
batin e nesesidat pa aplasá 
e enkuentro planiá pa dia 
21 di mart te un próksimo 
aviso. 
Un di e motibunan prin- 
sipal tabata ku UPB no a 
keda masha kontentu ku 
PDB a opta pa aserká 
Konseho Elektoral ku 
preguntanan tokante konteo 
di elekshon. 
De Wolff: “Nos por 
komprendé e sintimentunan 
ku lo por reina, pero e de- 
sishon aki ta unu lòs for di 
e relashon ku nos kier for- 
tifiká ku UPB i no tabatin 
komo meta pa yega na un 
resultado di elekshon dife- 
rente. Pa nos partido ku ta 
para firme tras di demokra- 


sia ta importante pa sigurá 
ku e proseso elektoral a 
kana hustu i transparente 
ku no solamente ta na bene- 
fisio di PDB, sino tur par- 
tido envolví.” 
“Durante fihamentu di 
resultado di elekshon dia 
23 di mart, Konseho Elek- 
toral a stipulá resultado ofi- 
sial i repartishon di asiento 
pa Elekshon di Konseho In- 
sular 2023. Nos ta asumí ku 
UPB tambe a sigui esaki i 
di e forma aki nos ta hasi un 
siguimentu riba disponibi- 
lidat di komishon di infor- 
mashon UPB pa nos inisiá 
un proseso strukturá, pa por 
yega na un koalishon nobo 
ku por konta ku sosten am- 
plio den Konseho Insular.” 
Komo fecha nobo De- 
mokrat ta proponé awe 
djaluna dia 27 di mart pa 
10or di mainta. Nan ta haña 
ku Boneiru mester di un 
gobièrnu nobo, stabil i ku 
ta kapas di enfrentá dile- 
manan i atende tópikonan 
fundamental riba e isla di 
un forma desisivo. 
E gobièrnu nobo ei ta 
nesesario mas pronto posi- 
bel. 


KRALENDIJK – Dife- 
rente habitante di Belnem 
ta bibando último oranan 
den angustia i pániko, 
despues di un atrako brutal 
ku a tuma lugá den un bibi- 
enda situá den e bario aki 
djasabra anochi. Un per- 
sona a resultá heridá den e 
atrako aki, segun informe 
ofisial di polis. 
Djasabra 25 di mart, al- 
rededor di 10.45 or di ano- 
chi, sentral di polis a risibí 
notifikashon di un atrako 
ku a tuma lugá na un bibi- 
enda na Belnem, den kual 
tabatin 4 persona presente. 
Tres sospechoso ku kara 


Persona heridá den atrako den kas 
Pániko den Belnem 


tapá a drenta e bibienda 
i a heridá un di e person- 
anan den e bibienda. E so- 
spechosonan a hui for di e 
bibienda promé ku polis a 
yega na e sitio. Personal di 
ambulans a duna e viktima 
tratamentu médiko na e si- 
tio. Polis a inisiá buskeda di 
e tres sospechosonan. 
KPCN (Polis) ta rekordá 
pa yama 715 8000 òf liña di 
tep anónimo 9310 si a mira 
algu sospechoso. 
Belnem, un bario trankil, 
a para bira un bario ku hopi 
moveshon ultimo añanan. 
Hopi kas a bini aserka, tam- 
be komplehonan grandi di 


apartamentu i hotèl. Ta tur 
sorto di moveshon tin, loke 
ta kreando un situashon di 
angustia pa habitantenan 
tradishonal dje bario. 
(Fotonan di Live99) 


Miéntras tur kos ta mustra den koalishon UPB/MPB 
Demokrat ta sigui riba ‘tour’ di ‘formadó’ 


Mantenshon na molina 


LVV ta kontinuá ku mantenshon di molina. A toka turno na Pos Angola. A kita e 
parti ariba i pa hasi mantenshon pa drech’e. 

EZAIR KU ATERISAHE DI 
EMERGENCIA NA CUCUTA 


Voor de Huisartsenpost op Bonaire zoeken wij een 
ervaren triagist 


Voor 32-40 uur per week, en op korte termijn beschikbaar 
voor de duur van 5 maanden 


De functie 
Als triagist ben je de eerste contactpersoon voor patiënten 
die met spoed huisartsenzorg nodig hebben in de avond, 
tijdens het weekend en op feestdagen. Je beoordeelt de 
urgentie van klachten en informeert en adviseert patiënten 
en stelt waar nodig gerust. Tijdens de diensten werk je nauw 
samen met een huisarts en een collega(junior)triagist. Op 
de huisartsenpost op Bonaire werken in totaal zo’n 15 
huisartsen, 8 triagisten en 3 junior triagisten. 


We zoeken een flexibele collega die zich gemakkelijk 
aanpast. Je spreekt naast Nederlands en Engels ook 
Papiaments en/of Spaans. Ben je oorspronkelijk van een 
van de voormalige Nederlandse Antillen afkomstig? Dan 
behandelen we jouw sollicitatie met voorrang. 


Wij vragen 
• Minimaal een afgeronde MBO opleiding tot doktersassistent 
of verpleegkundige op niveau 4, aangevuld met een 
afgeronde opleiding tot triagist; 
• Minimaal 2 jaar ervaring als triagist op een huisartsenpost 
in Europees Nederland; 
• Je spreekt naast Nederlands en Engels ook Papiaments 
en/of Spaans. 


Wij bieden 
• Goede arbeidsvoorwaarden met inschaling in schaal 40 
van de CAO FM; 
• Een tijdelijk dienstverband van 5 maanden zonder 
nachtdiensten; 
• Woon je nu niet op Bonaire dan is een retourticket en 
een huisvestingsvergoeding bespreekbaar. 


Interesse gekregen? 
Dan nodigen we je graag uit zo spoedig mogelijk, maar 
uiterlijk 10 april 2023, te reageren d.m.v. een e-mail naar 
info@pccarib.com 
Bij aanstelling worden er referenties gecheckt en wordt je 
gevraagd een Verklaring Omtrent Gedrag te overleggen. 


Vragen 
Voor meer informatie over de functie kun je contact 
opnemen met algemeen manager Roos van der Niet via 
het e-mailadres rvanderniet@pccarib.com 


KRALENDIJK 
– 
Ayera mainta un buelo 
‘charter’ di EZAir ku a sali 
for di Boneiru ku destino 
Medellin na Colombia a 
enkontrá problema durante 
buelo, ku konsekuensia ku 
esaki a bin hasi un aterisahe 
di emergensia na e suidat di 
Cucuta, Colombia. E in- 
sidente aki a tuma lugá na 
momentu ku e avion tabata 
bulando na 22 mil pia den 
espasio aéreo venezolano, 
yegando e suidat di Cu- 
cuta. Informashon di kua 
e korant aki ta dispone di 
dje ta indiká ku ta trata un 
buelo ‘charter’ pa ZVK i 
na bordo tabatin diferente 
persona ku tabata bayendo 
Medellin pa kuido médiko. 
Tabata 8’or di mainta 
ayera ku un avion di tipo 
Saab 340 di e kompania 
EZAir a lanta buelo ku 
destino Medellin ku algun 
pasahero di ZVK. Kada dos 
siman masomenos ZVK ta 
kontratá EZair pa hasi e 
buelo aki pa hiba i buska 
pashèntnan ku mester bai 
pa kuido médiko na e sui- 
dat aki. E tipo di buelonan 
aki no ta nada nobo i tin al- 
gun aña kaba ku nan ta tu- 
mando lugá. E buelo tin un 
durashon di kasi 3 ora i ta 
regresá Boneiru den oranan 


di atardi. 


Problema tékniko 
Durante e buelo di ayera, 
na momentu ku e avion ta- 
bata masomenos 20 minüt 
for di e suidat di Cucuta, e 
avion a enkontrá problema 
tékniko ku a pone e piloto- 
nan drenta akshon i deklará 
emergensia na e sentro di 
kontrol aéreo venezolano. 
Segun informashonnan 
indiká na e kontroladónan 
di tráfiko aéreo, ku a pu- 
bliká e insidente, e avion lo 
a pèrdè preshon den kabina, 
ku komo konsekuensia ku 
nan mester a baha bai un 
altura mas abou mas lihé 
posibel. 
E prosedura aki sin duda 
a sòru pa sustu pa pasahero- 
nan na bordo. Konsekue- 
ntemente e avion a desviá 
for di su ruta i a hasi un 
aterisahe di emergensia na 
e suidat di Cucuta, frontera 
ku Venezuela. 
Den e kondishon ku e 
avion tabata, esta na altura 
mas abou, no tabata posibel 
en todo kaso pa kontinuá 
e buelo pa Medellin, sigur 
mirando serunan haltu ku 
tin den e área. 


Pasaheronan pegá 
Te na momentu ku nos a 


sera e edishon aki, e avion 
tabata pegá na Cucuta. Du- 
rante dia di awe redakshon 
di BONERIANO lo tuma 
kontakto ku ofisina di ZVK 
pa chèk kon a sigui ku e 
pasaheronan ku tabata na 
bordo di e avion i tambe pa 
wak kon ta hasi ku e pasa- 
heronan ku mester a yega 
Boneiru ayera tardi. 
Fin di luna di yanüari 
tambe un di e avionnan 
aki di EZAir a hañ’é ku 
problema riba un buelo 
di Medellin pa Kòrsou, 
na momentu ku a surgi un 
problema ku un dje motor- 
nan i esaki a kai afó. Miran- 
do ku e tabata un distansia 
aseptabel for di Kòrsou, a 
deklará emergensia i kon- 
tinuá e buelo riba un motor 
pa Kòrsou. 


Reklamo 
EZAir ta hopi den noti- 
sia ultimamente ku pasa- 
heronan ku no ta muchu 
kontentu ku e servisio di e 
kompania. Tin basta rekla- 
mo riba e puntualidat di 
buelonan i ku Boneiru ta 
wòrdu lubidá i poné te na 
último ora tin problema ku 
avion. 
Esaki sigur ta trese 
rekuerdonan amargo pa 
Boneiru, pues e mésun trato 
di antes di ALM, DCA i In- 
sel Air. 

AVIASHON 


WILLEMSTAD—Djadumingu último Kor Betel 
Emanuel tabata di bishita na parokia di Wèstpunt. E 
kor originalmente ta di Sta.Maria 
Pastor Baak kende anteriormente tabata na Boneiru 
tabatin e Santu Sakrifisio di Misa na su enkargo. 


Kor Betel a bishitá parokia Wèstpunt 


BEIJING – Outoridat- 
nan di aviashon chines tin 
mester di mas tempu pa in- 
vestigá orígen di e aksiden- 


te di buelo MU5735 di Chi- 
na Eastern Airlines, e siman 
akí preis un aña pasá. E ser- 
visio di aviashon, CAAC, 


den un deklarashon kòrtiku 
riba su webs-site, ta papia 
di un aksidente sumamente 
kompleho, pa kua tin mes- 


Mas tempu pa investigashon orígen 
aksidente China Eastern 


ter di mas investigashon. 
E Boeing 737-800 di 
China Eastern a kai durante 
un buelo di Kunming pa 
Guangzhou. Mas òf ménos 
un kuartu di ora promé ku 
aterisahe, e avion a kumin- 
sá ku e bahada desde 29 mil 
pia, pero hopi lihé direpente 
a pèrdè altura. Finalmente e 
Boeing a kai kasi vertikal 
den e bario Mobu. Nin- 
gun di e 123 okupantenan 
i nuebe miembro di tripu- 
lashon, a sobrebibí e kaida. 
Investigadónan di CAAC 
durante e último aña a hasi 
un investigashon profundo 
i riguroso tékniko. Pa esaki 
a investigá partinan i a hasi 
eksperimento riba mas òf 
ménos 100 parti. Mas aleu 
a mira na e base di e tripu- 
lashon, estado di manten- 
shon di e avion di kaso 7 
aña bieu, e maneho dor di 


China Eastern i guia di trá- 
fiko aéreo. 
“Den kombinashon ku 
informashonnan relevante, 
a analisá finalmente e sta- 
tus di buelo di e avion i a 
hasi simulador di buelo i a 
hasi uso di un avion real pa 
hasi verifikashon,” segun 
CAAC den un deklarashon 
ku a sali e siman akí. 
Direktamente despues di 
e aksidente, a base di infor- 
mashon di e grabashon di 
bos di cockpit, por saka afó 
ku un di e pilotnan inten- 
shonalmente a laga e avion 
kai. 
Den e senario akí tin 
menshon di suisidio dor di 
e pilot, pero CAAC te na 
e momentu akí no a hasi 
menshon di e senario akí. 
Investigashon 
mas 
aleu 
mester aklará e motibu di e 
aksidente. 

Por ta ku Hulanda no 
ta komprondé kiko ta ni- 
fiká ‘sin niun limitashon ni 
eksepshon’? Bon, e ta nifiká: 
‘igualmente’! Nos no mes- 
ter di mendigá. Esaki a ser 
akordá por eskrito. Hulanda 
no ta kumpliendo pa por lo 
ménos 50 aña kaba. Hu- 
landa nunka no a garantisá 
e derechonan sivil y polítiko 
ni e derechonan ekonómiko, 
sosial y kultural na un forma 
igual den henter Reino. Esaki 
ta un kaso di negligensia se- 
rio di kumplimentu di parti di 
Hulanda. Tin ku hiba un kaso 
kontra Hulanda den un Korte 
Internashonal. 
Nos ta sugirí pa Aruba, 
Kòrsou y San Martin huntu 
entregá un keho ofisial kon- 
tra Gobièrnu di Reino na 
e Konseho di Derechonan 
Humano na Ginebra y de- 
mandá, den términonan gen- 
eral, ku Gobièrnu di Reino tin 
ku kumpli ku su deber. Anto, 
si e ta nenga, pa suspendé 
Reino su miembresia. Nos 
ta kere realmente ku nan lo 
hasi’é? Wèl, pa ser sinsero, 
nò. Nan lo lag’é na un or- 
ganisashon privá pa hasi’é. 
Ku muchu ménos impakto, 
naturalmente. Pasobra nan 
mes tin miedu pa demandá 
Hulanda. Nos mester keda 
den Reino pa bon motibu. 
Pero nos mester siña bira 
mas asertivo. Rasonabel y 
ku bon argumento. Pero mas 
asertivo sí. 
Na nòmber di Fundashon 
'Golden Meand Society', 
Michiel Bijkerk, presidente 


Sub-título: Artíkulo 43, insiso 2 di Statüt 


Over di kiko e artíkulo 
di Statüt aki ta bai? Wèl, 
derecho humano. Tempu ku 
a promulgá e Deklarashon 
Universal di Derechonan Hu- 
mano di ONU na 1948, inten- 
shon tabata pa fiha un stan- 
dart mínimo internashonal 
pa kon gobièrnu mester trata 
siudadanonan y kon nan tin 
ku trata otro. 
Akibou e teksto literal di 
art. 43 di Statüt, tradusí na 
Papiamentu: 
1) 
Kada pais ta respon- 
sabel pa e realisashon di 
derecho- y libertatnan fun- 
damental humano, siguridat 
legal y bon gobernashon. 
2) 
Garantisá 
e 
derechonan, 
libertatnan, 
siguridat legal y bon gober- 
nashon aki ta un Asuntu di 
Reino. 
Nos sa kaba ku Aruba, 
Kòrsou y San Martin no ta 
‘paisnan’. Nan ta estadonan 
federal dentro di Reino Hu- 
landes. En realidat, Hulanda 
mes tambe ta un estado fe- 
deral dentro di Reino. Pero 
pasobra Hulanda ta dominá 
nos islanan na asina tantu 
manera, 
finansieramente, 
polítikamente y a base di nan 


poblashon grandi, den prákti- 
ka nos por yama Hulanda un 
pais riba su mes, ounke le- 
galmente esei no ta korekto. 
Pues e úniko pais real ta 
Reino Hulandes, enkabesá 
pa Gobièrnu di Reino. Inter- 
nashonalmente no ta eksistí 
niun otro pais ku Reino Hu- 
landes. E ta konsistí di 4 es- 
tadonan federal, pa ta presis: 
Hulanda, Aruba, Kòrsou y 
San Martin. Pa motibu di su 
dominio pisá nos por wòrdu 
pordoná pa yama Hulanda un 
pais. Pero legalmente esaki 
ta nònsèns. 
Awor, Gobièrnu di Reino 
en realidat ta gobièrnu di 
Hulanda, ku hopi biaha nos 
ta yama: ‘Den Haag’. E kon- 
tenido di Statüt ta di tal forma 
ku ‘Den Haag’ por forsa kual- 
kier desishon relashoná ku 
tur asina yamá ‘Asuntunan di 
Reino’. 
Pues kiko ta ‘Asuntunan 
di Reino’ anto? Asuntunan di 
Reino ta podernan guberna- 
mental, tareanan y respon- 
sabilidatnan ku ta konserní 
Reino henter, no djis un di e 
4 estado federal dentro di Re- 
ino. Por ehèmpel, defensa ta 
un Asuntu di Reino, pasobra 


tur 4 estado federal mester 
wòrdu defendé. Tokante tur 
Asuntunan di Reino (anto tin 
hopi!) básikamente Hulanda 
so ta disidí. E Ministernan 
Karibeño tin derecho di duna 
nan opinion. Nan por vota 
hasta, pero Hulanda tin hopi 
mas voto ku nan. 
Esaki ta e bèrdat den 
Reino Hulandes. E islanan 
Karibeño a haña un kantidat 
generoso di outonomia pa 
regla nan propio asuntunan 
lokal, pero e kòntròl general 
a keda firmemente den man 
di Hulanda. 


IN SYNERGIA UNANIMUS 23 


Komprondé bon, nos no 
ta keha. Statüt ta konstituí un 
struktura federal. Nos a ak- 
septá e dil aki na aña 1954, 
anto nos tin ku biba kuné. Nos 
por purba drech’é of despedí 
definitivamente di Hulanda. 
Pero sinta zundra na kas 
so, ta wega di mucha chikí. 
Pues: ser asertivo, sí. Yora 
keha, nò. Awor ban bèk na 
art. 43 di Statüt. A ser akordá 
ku e ‘paisnan’ ta enkargá ku 
e realisashon di derechonan 
humano. Anto den insiso 
2 a ser akordá ku e ta un 
Asuntu di Reino pa garantisá 
derechonan humano. Esaki 
ta nifiká ku Gobièrnu di Re- 
ino (lesa: Hulanda) a akseptá 
e obligashon pa garantisá tur 
derechonan humano den tur 
parti di Reino. 
Na 1966 Reino a akseptá 
e obligashon pa garantisá tur 
derechonan humano deskribí 
den e Tratado Internashonal 
di Derechonan Sivil y Polítiko, 
pero tambe den e Tratado In- 
ternashonal di Derechonan 
Ekonó-miko, Sosial y Kul- 
tural. E tratadonan aki a ser 
ratifiká pa henter Reino. 
Ku otro palabra, Reino 
(lesa: Hulanda) tin un obli- 
gashon igual pa garantisá e 
derechonan aki tantu na Hu- 
landa komo na tur parti Kari- 
beño di Reino. Ambos tratado 
ta konfirmá esaki klaramente 
den art. 50 resp. 28, ku ta 
bisa: ‘E stipulashonnan di e 
Tratado aki ta ekstendé na 
tur parti di Estadonan Fe- 
deral sin niun limitashon ni 
eksepshon’. 


UNION FEDERAL BASÁ RIBA IGUALDAT 


Resientemente un grupo di eks trahadónan di Airport Traffic Control, ATC di Kòr- 
sou i Boneiru tabatin un enkuentro ku otro. E grupo a bishitá LVV i Bonaire Daily 
Fresh. 


Èks koleganan a topa 

Eligio a konta di su infan- 
sia: “Mi promé seis añanan 
di bida m’a pasa na Dok- 
terstuin. Komo úniko yu mi 
mester rekonosé di tabata 
sinti mi mes solitario. Mi a 
lanta ku e gana pa tabatin 
un ruman, meskos ku otro 
muchanan. Lantando so, 
anto den un área ketu di 
kunuku, mi tabata pasa ora- 
nan largu studiando tur kos 
den mi besindario. Asina 
mi por a sinta oranan largu 
mira kon alablanka, totoliti- 
ka i patrushinan tabata kana 
pik den kurá, buskando ku- 
minda pa nan kome. Hopi 
tempu pa mi so i di mes mi 
tabata bira kreativo.” 
“Mi bida tabata rondoná 
pa bestia. Mi welonan taba- 
tin kabritu, karné, galiña i 
porko den kunuku. Asina mi 
a bin haña un amor enorme 
pa bestia. Mi a lanta den 
hopi pobresa. Hariña di fun- 
chi ta e úniko kuminda ku 
semper tabatin den kas. No 
opstante mi amor pa bestia, 
mi mester a mata paranan 
manera alablanka i pa- 
trushi, tambe yuana, pa por 
a kome. Mi tabata bai kòrta 
kadushi tambe pa mi mama 
kushiná. No tabata fásil. 
Tin dia ku mi a pasa ham- 
ber. Den tempu di yobida i 
kosecha tabatin kuminda. 


Niun aktor kómiko por a igual’é 
Eligio Melfor ta bai laga un legado atras 


Pa: Bòi Antoin 


No tabatin i difísilmente lo bai tin un aktor kómiko riba 
nos islanan ku lo por bai igualá Eligio Melfor. Fin di si- 
man el a fayesé. Eligio Melfor a konta den e programa 
Herensia, ku entrante e siman aki lo subi wèpsait di 
Extra na Kòrsou, ku el a nase i lanta den e bario Dok- 
terstuin na Bándabou. E tabata úniko yu di Theodor 
i Adelina Hermanus-Melfor. El a nase dia 12 di aprel 
1940. Su mama a akansá edat di riba 100 aña. 


Den lunanan di yüni, yüli i 
ougùstùs kuminda tabata 
bira skars.” 


Skol 
Despues ku el a hasi 
seis aña di edat Eligio a 
muda pa e bario Santa He- 
lena huntu ku su mayornan, 
pa motibu ku e mester a bai 
skol. Eligio: “Un dia frater a 
puntra muchanan den klas 
ki trabou nan tata tabata 
hasi. Mi tata tabata fèrfdó. 
Despues ku algun mucha 
mi dilanti a bisa ki trabou 
nan tata tabatin, a yega mi 
turno. Mi tabata tímido. M’a 
bisa frater: ‘Mijn vader is 
verver.’ 
Tur mucha i frater tambe 
na harimentu.” 
Su enseñansa básiko 
Eligio a haña ta St. Aloi- 
siusschool na Wishi serka 
fraternan. Pero a yega un 
dia ku su mama a kit’é for 
di e skol aki, pa motibu ku 
den ‘vijfde klas’ un frater a 
haña ku Eligio tabata malu 
den ‘rekenen’, foral den 
‘breuken’, i a mand’é bèk 
un klas mas abou. 
Eligio: “Mi mama a rabia 
i a kita mi for di e skol aki 
i hiba mi Marnixschool. Ei 
añanan despues mi logra 
mi diploma di MULO.” 
Eligio Melfor for di mu- 


cha kier a bira artista. Pero 
no aktor den komedia. “Mi 
kier a bira kantante manera 
Elvis Presley i Paul Anka. 
Mi a kere di por a kanta. 
Pero esei no a resultá. Dia 
ku nos mester a risibí di- 
ploma di MULO na Marnix 
tabatin un mucha ku mi ta- 
bata namorá di dje. Pero 
mi tabata tímido i no taba- 
tin nunka e kurashi pa bis’é 
kiko mi tabata sinti p’e. Ta- 
bata e último chèns. Tabata 
awor òf nunka. Despues 
di e dia ei lo mi no tabatin 
chèns mas kuné. E lo a kue 
su mes kaminda den bida i 
ami esun di mi.” 
Segun 
Eligio, 
tabatin 
chèns pa muchanan pre- 
sentá algu artístiko eanochi 
ei. El a kanta un kantika di 
amor di Elvis Presley e dia 
ei, spesialmente pa e mu- 
cha muhé (It’s now or nev- 
er). “Na momentu ku m’a 
kuminsá kanta tur hende 
na harimentu. Mi tabata pidi 
pa e flur habri i guli mi. Bèr- 
gwensa. Despues nan a 
komentá ku mi stèm a zona 
manera kriki. P’esei tantu 
harimentu.” 
Eligio a konta ku tabata 
e aktividat ei, kaminda el a 
frakasá komo kantante, ku 
a pone ku el a bira un aktor 
kómiko: “Na kas mi a keda 
pensa riba e suseso. Mi a 
bisa mi mes ku enbèrdat e 
hendenan a hari, pero nan 
no a bu mi. Asta nan a bati 
man pa mi. Pues mi por bira 
un kómiko, loke mi a bira 
tambe. Mi kier a bai studia 
arte dramátiko, pero a lo 
largu esei no a sosodé.” 


Trabou 
Naturalmente 
Eligio 
mester a bai buska trabou 
despues di kaba skol. El a 
haña trabou na Shell, na 
unda el a siña konosé Ke- 
chap (Rutilio Luisa). Pero 
Eligio no tabata gusta e 
trabou na Shell. “Mi a bai 
traha na Shell pa nesesi- 
dat. No por a haña trabou 
otro kaminda. Un dia m’a 
haña aksidente na Shell. 
Mi a kima i a haña mi den 
hòspital. Mi a bisa ku lo mi 
no bai bèk mi trabou na Isla. 
Mi a solisitá i haña trabou 
na Texas Instruments, na 


unda m’a topa tambe ku al- 
gun persona ku despues a 
aktua den mi skèchnan na 
televishon. Un di nan tabata 
Ben Komproe.” 
Un dia un di su superior- 
nan na Texas Instruments, 
un merikano, a puntra Eli- 
gio dikon e tabata pèrdè su 
tempu na e fábrika aki. E 
tabata mira mas potensial 
den Eligio i a enkurash’é pa 
pensa den lanta su mes ne- 
goshi, loke el a hasi tambe. 
Eligio: “Mi a lanta e kom- 
pania ANAC i algun otro 
kompania chikitu mas. Via 
ANAC mi tabata produsí 
propagandanan pa televi- 
shon, radio i korant. Mi ofi- 
sina tabata den un edifisio 
na Marchena.” 
Pero den banda Eli- 
gio tabata ámtenar tambe, 
primeramente na LVV i 
despues na Sekshon di Kul- 
tura, na unda e tabata duna 
lès di drama den barionan. 
I e tabata produsí tambe su 
obranan teatral. Despues 
el a opta pa ‘wachtgeld’ i a 
bandoná gobièrnu. 


Elenko 
E elenko artístiko di Eli- 
gio Melfor a kuminsá ku 
su amigunan Rutilio Luisa 
i Ciro Phelipa. Nan tabata 
sinta atardi riba stupi na 
kas ta soña riba un karera 
teatral. Nan a tuma kurashi 
i kuminsá aktua huntu komo 
Boelie Boeli (Eligio), Ke- 
chap (Rutilio) i Chiwawa 
(Ciro). Despues mas a bini 
aserka, manera Gati Mar- 
tina, Sidney Sambo (Cho- 
bal), Irene van Grieken (Be- 
berin), Marjorie Petrona, 
Luis Rubio, Early Merien 


(Cheli) i diferente mas. 
Morto di Kechap i despu- 
es Chiwawa a dal Eligio 
duru. Pero morto di Gachi 
Martina tambe, pasobra na 
último nan a bin tende ku 
e tabata malu. Gati a laga 
un karta atras den kua el a 
deskribí den kuantu kos el a 
pasa promé ku el a fayesé. 
Eligio: “Nos a kuminsá 
ku presentashon di skèch 
na algun klup, manera 
Shell 
Werknemers 
Re- 
creatie Center. Despues 
nos a yega televishon den 
Show di Job komo Boelie 
Boelie, Kechap i Chiwawa, 
ku tabata e trio mas ko- 
nosí. Pero promé ku Show 
di Job mi tabata bai mi so 
den e programa ‘Hubentut 
na Marcha’ pa presentá mi 
storia i poemanan humorís- 
tiko, manera e wega di bala 
entre rèptil i insekto’, Bram 
i hopi mas.” Na kuminsa- 
mentu di dékada setenta 
Eligio a bai Hulanda pa un 
temporada. El a konta ku 
tabata den é periodo ei ku 
el a skirbi e obra ‘Emansi- 
pashon di Hende Muhé’, un 
tema hopi komentá i den 
diskushon e tempu ei. E 
obra a bira un éksito. El a 
present’é tambe na Boneiru 
i Aruba. Mi a gana ku e obra 
aki mas sèn ku mi a gana 
den dos aña. Ku e plaka aki 
mi por a kuminsá tambe mi 
karera komo empresario.” 


Mas obra 
Despues a sigui tambe 
mas i mas obra, manera 
‘Den Pèrtá’, ‘Esta Kurashi’, 
‘Mi ta kue bo nèshi’, ‘Wan 
Tres porta’, ‘Hulanda mi ke 
bai’, pa no lubidá e obranan 

satíríko di polítika. 
Eligio: “Mi ta kere ku e 
obra mas eksitoso tabata 
tòg ‘Hulanda mi ke bai’. 
Nos a present’é tambe 
na Hulanda, na Boneiru i 
Aruba. Na tur e obra aki a 
bai 167 biaha, kibrando mi 
mes rèkòrtnan. E obra aki a 
duna mi hopi satisfakshon.” 
E obranan satíriko to- 
kante polítika i polítikonan 
lokal tambe tabata eksitoso. 
Eligio tabata estrená nan 
den temporada di elekshon. 
E tabata usa aktor i aktris- 
nan ku tabata parse polí- 
tikonan eksistensia den e 
temporada korespondiente. 
Kon Eligio tabata haña 
e aktornan ku aparensia di 
polítiko? “Mi tabatra wak 
rònt. Na momentu ku mi no 
haña tur, mi tabata hasi un 
yamada den korant. Asina 
mi ta kòrda tabatin un tak- 
sista ku tabata parse Papa 
Godet. Tabata den seno 
di taksistanan tambe m’a 
haña Nelson Monte. Nos 
a haña un bia un persona 
ku tabata idéntiko Agustin 
Diaz. Pa no papia mes di 
Don Martina. Joy Alberto i 
Sidney Sambo a a hunga 
pa e polítiko aki. I tambe 
kasi un ruman ohochi di 
Betico.” 


Polítika 
Interesante ta ku Eligio a 
forma parti di e partido URA 
di Papi Jessurun i despues 
MAN di Don Martina. Te 
asta el a yega di aparesé 
riba listanan du URA i di 
MAN, pero masha tiki hen- 
de tabata sa esaki, pasobra 
el a presentá lógikamente 
ku su nòmber ofisial Julio 
Hermanus. 
Eligio: “Di kas nos tabata 
Nashonal. Ta e partido aki 


tabata dominá na Bánda- 
bou. Nashonal tabata Dòk- 
tor. Mi mayornan semper 
tabata papia di Dòktor. Pa 
mi komo mucha ‘dòkter’ ta- 
bata zona misterioso. Mi ta- 
bata puntra mi mayornan ku 
si e dòkter aki tabata wak 
hende malu tambe. Nan ta- 
bata bisa ku tabata un otro 
sorto di dòkter, esta dòktor 
di lei. Mi sa no sa kiko esaki 
tabata. Dòkter di lei.” 
Despues di 30 di mei 
1969 Eligio, ya un adulto 
di 30 aña, a bai sostené 
Frente, pa motibu di Don 
Martina. Na momentu ku 
Don Martina a kibra ku Fr- 
ente i lanta MAN, Eligio a 
bai ku Don. E tabata traha 
spòtnan di televishon pa 
MAN. E tabata yuda e par- 
tido aki di otro forma tambe 
i, manera el a bisa, tabata 
yuda MAN yena lista. 
Eligio: “Semper m’a gus- 
ta polítika, spesialmente e 
wega polítiko. Na momen- 
tu ku Helmin Wiels a lanta 
Pueblo Soberano mi simpa- 
tisá ku nan. Un pueblo mes- 
ter ta soberano, indepen- 
diente. Nos por chambuká i 
lucha, pero un dia nos mes- 
ter yega pa para riba nos 
mes pia. Mi ta ademas un 
sosialista.” 
Eligio a splika ku su idea 
no tabata pa influensiá e 
votadó di Kòrsou ku su o- 
branan satíriko di polítika. 
Ta simplemente e tabata 
pone susesonan polítiko via 
obra teatral den Centro Pro 
Arte. 


Bestia 
Eligio Melfor nunka a 
skonde su amor pa bestia. 
Tempu ku komo adulto el a 
biba na Bándabou, den su 
kunuku na Dokterstuin, Eli- 


gio tabata kria hopi bestia. 
E tabatin na un momentu 
dado 27 kachó di rasa. El a 
spesialisá tambe den krio di 
paranan di presa, manera 
falki, kinikini i warawara, 
anke e último aki tabata 
kome mas tantu kadaver di 
bestia. 
Mas aleu Eligio tabatin 
kabai na su kunuku, porko, 
kabritu etc. Na diferente 
okashon den su skèch- 
nan pa televishon e tabata 
hasi uso di su bestianan. 
Manera e spòt di televishon 
kaminda un kachó ta koba 
saka un saku di plaka ku el 
a dera riba su tereno. Taba- 
ta spòt pa un banko lokal pa 
stimulá hendenan pone nan 
plaka na banko, na lugá di 
dera sèn bou di tera. Un 
skèch konosí tambe tabata 
di e porko bistí na hende ku 
Kechap ku Chiwawa a bai 
hòrta den un kunuku. 
Eligio: “Mi tabata stima 
bestia. For di ora nan tende 
zonido di mi pikòp yegando 
kas na Dokterstuin nan ta- 
bata kuminsá grita di kon- 
tentu. Tabata un sintimentu 
dushi. Mi bestianan tabata 
kustumbrá ku mi i ami ku 
nan.” 
Na sigur dos okashon 
Eligio a krea obranan tea- 
tral di hende den ròl di bes- 
tia. Tabata obranan teatral 
relatá na polítika, manera 
‘Awor sí a kaba’ i ‘Bestia 
den Polítika’. Bestianan a 
drenta polítika den tempu 
ku hende a pèrdè tur konfi- 
ansa den polítika. Eligio no 
a skonde ku e obranan aki 
tabata inspirá pa e obra li- 
terario ‘The Animal Farm’ di 
George Orwell. 


Insomnio 
Eligio tabata sufri di in- 
somnio. E no por a drumi 
bon anochi, pa motibu di 
soñonan yen di tenshon. 
Pesadia. E mester a guli pí- 
ldora pa por a logra drumi 
sikiera ta 4 ora pa anochi. 
“Mi tabata soña kada bes 
por ehèmpel ku mi mama 
tabata trahando un kas ma- 
sha grandi mes. Pero e no 
tabata bisa mi nada. Pakiko 
e tabata traha un kas asina 
grandi. E no tabata splika 
mi nada. I e soño ei tabata 
keda bini bèk kada bes. Mi 
tabata lanta den ansha i tur 
sodá i no por a drumi mas.” 
Otro soño tabata e echo 
ku Eligio ta soña ku e no 
tabata inskribí na skol mas. 
E tabata soña di tabata bai 
skol pa puntra e kabes di 


skol ku e tabata inskribí ai- 
nda na skol. Eligio: “Meskos 
ku trabou. Mi tabata soña 
ku nan a kita mi for di tra- 
bou. Mi no tabata mas riba 
‘payroll’. Mi tabata soña ku 
mi tabata bai te na mi boka 
di trabou pa verifiá si mi ta- 
batin mi trabou ainda.” 
Eligio a konsultá dòkter i 
síkologo pa e malestar aki. 
El a komprondé ku ta un 
fenómeno relatá na su in- 
fansia, pero e no por a bisa 
ta kiko. Den tempu ku e ta- 
bata trahando riba su obran- 
an teatral pa presentá tam- 
be e tabata haña soñonan 
straño. Eligio: “Kada obra 
ta un doló. No ta fásil pa 
skirbi, dirigí i trese un obra 
riba esenario. Mi tabata bira 
nervioso, pianan ta tembla. 
Pero despues ku e komedia 
kuminsá i mi subi esenario, 
hendenan kuminsá hari i 
bati man, tur doló ta bai. Mi 
ta bira un otro hende.” 


Chavista 
Na 
momentu 
ku 
bo 
bishitá kas òf ofisina di Eli- 
gio na Anac un kos tabata 


hala atenshon. Televishon 
tabata na kanal 7, ku ta e 
kanal ofisial di gobièrnu di 
Venezuela. Eligio tabata un 
chavista i a sigui den paso- 
nan di Nicolas Maduro. “Mi 
ta sosialista. Ta sosialismo 
por drecha un pais. Chavez 
i Maduro a traha pa pueblo, 
spesialmente e hende mar- 
giná. Ta e rikunan na Vene- 
zuela, Merka i otro paisnan 
riku, ta kontra nan.” Loke 
tambe kasi nunka Eligio no 
a papia ariba ta su pensa- 
mentu religioso. E no tabata 
kere den Dios, a lo ménos e 
manera ku lidernan religio- 
so ta dogmatisá esaki den 
hende. E tabata kere den 
un forsa misterioso, un ser, 
pero no manera ku religio- 
sonan ta presentá esaki. 
Eligio: “Kisas e ta zona 
duru, pero mi ke ta honesto. 
Mi ta un ateista. 
Mi ta ‘eerlijk’. Ta mi 
derecho pa tin mi mes 
pensamentunan. Tur hende 
por kere den loke nan ke. 
Mi ta respetá nan. Spera ku 
ta respetá mi pensamentu 
tambe.” 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djaluna 27 mart 2023 
12.00 Aktualidat: 
Andres (Nel) Nicolaas i 
Gladis Elena Cossio 
13.00 Aki Bonaire: 
Classical Music Board na 
Courtyard Marriott 
14.00 Herensia: 
Elvis Modesto (Piskechi) Martinus 
15.00 BAPA: 
Lucerio Winklaar 
16.00 Herensia Aruba: Persey Jeandor 
17.00 Aki Bonaire: 
Maskarada 2020 
18.00 Herensia Korsou: Rosa Anastasia i Swinda Marcela 
Albertus-Conrades 
19.30 Puerto Latino: 
Luis Zárraga 
20.00 Herensia: 
Alphonso (Buchi) Boekhoudt 
i Eïas Halabi 
21.00 Aki Boneiru: 
Luna Yen 
23.00 Herensia: 
Chana Diaz 


KRALENDIJK – Tin 
un diferensia grandi en- 
tre nòmber di piská ku ta 
usa na Aruba kompará ku 
na Boneiru. Den un seri 
di artíkulo informativo ku 
ta ilustrá algun piská i nan 
nòmber na papiamentu, De- 
partamento di Agrikultura, 
Krio i Peska, konosí komo 
Santa Rosa, ta kompartí i 


Entre Aruba i Boneiru 
Diferensia grandi entre nòmber di piská 


alabes haña informashon 
for di públiko. 


Picuda 
Bon konosí ta e picuda, 
barracuda na ingles, na 
Boneiru pikú. Su nòmber 
sientífiko ta ‘Sphyraena 
barracuda’. E ta un piská 
ku ta henter aña den nos 
awanan, unda e ta un asina 


yamá ‘ambush predator’, 
ku ta keda para òf flota ketu 
den awa warda su presa bin 
serka pa e ataká e ora ku 
spit di relámpago. 
E ta bon konosí pa 
komedónan di piská hasá òf 
su karni blanku den yambo. 
Den kultura di piskadó tin 
hopi nòmber mas, manera 
Pecho blanco, Blekito, Ba- 
nana òf Bleki. E nòmber- 
nan ta varia segun tamaño. 


Deskripshon: 
Picuda, na Boneiru pikú 
òf pikuditu, ta un piská 
largu, kurpa rondó manera 
torpedo i di koló plata ku 
strepi shinishi ku marka- 
nan pretu. Parti abou, esta e 
barika ta mas blanku, mién- 
tras parti ariba ta mas skur. 
Su boka ta hopi puntá i 
e parti abou di su boka ta 
mas largu ku esun di ariba. 
Su kurpa kaminda ta topa 
e rabu, ta diki, miéntras e 
rabu tambe ta forma un me- 
dio luna, pero den e kaso 
akí unu mas yen ku esun di 
mulato òf kónofes. 
Esaki ta reflehá e forma 
di kaseria di e picuda. Esta 


di mester por sali na un 
kareda rápido ora e presa 
yega serka. 


Na Aruba 
Ta haña picuda por den 
awanan rònt e isla, henter 
aña largu. Picuda den awa- 


nan di Aruba ta komibel sin 
problema. 
Picuda tambe ta un piská 
hopi buská dor di deportista 
òf piskadó rekreativo, paso- 
bra e ta pone un bon pelea 
una bes gar’é. 


Reflekshon di Siman 
PORTA HABRÍ ÒF PORTA SERÁ? 
“Ata, Mi ta para na porta i ta bati; si un hende tende Mi bos i habri 
porta, lo Mi drenta serka djé, i lo sena kuné i é ku Mi.” Revelas- 
hon 3:20(BS) 


Tin momento den bida ku ta nesesario pa sera portanan. 
Portanan di duda, di miedu, di rabia i di rekuerdonan doloroso di 
pasado. 
Dikon? Pasobra esakinan ta guia solamente na un bida infelis i 
amargá. 
Ta importante i nesesario pa habri portanan tambe. Pero kon? I 
pa ken? 
E versíkulo di awe ta bisa nos ku Hesus ta pará na nos porta i ta 
bati. 
Meskos ku asina nos habri porta di nos kas, e brisa suave ta kore 
ku e kalor, asina tambe ora nos habri e porta di nos kurason pa 
Hesus, Su presensia lo kore ku amargura, rabia, desánimo. E lo 
yena nos bida ku goso, pas, propósito i direkshon. 
Esaki a pone mi reflehá riba diferente portanan ku nos por habri i 
sera den nos bida, i a nase e siguiente poesia; 
Fe ta sera porta pa duda, 
Orashon ta habri porta pa kontesta. 
Kurashi ta sera porta pa miedu, 
Lucha ta habri porta pa viktoria. 
Amor ta sera porta pa rabia, 
Kariño ta habri porta pa pordon. 
Bèrdat ta sera porta pa mentira, 
Temor pa Dios ta habri porta pa sabiduria. 
Obedensia ta sera porta pa piká, 
HESUS TA E PORTA PA SALBASHON! 
Hesus ta pará na e porta di bo kurason. Lo bo habri p’É? 
“Ami ta e porta; si un hende drenta dor di Mi, e lo ta salbá.” Juan 
10:9a 
Miralda Paula-Frans 
Produkshon PGM 

KRALENDIJK--Tur 
djaweps un grupo di alum- 
no, bou di guia di yùfrou 
Wanner di Kolegio Kristu 
Bon Wardador ta aktivo na 
LVV. E muchanan ta gusta 
planta mata, duna vitami- 
na, ranka mal yerba i duna 
mata awa. 
For di novèmber 2022 e 
alumnonan ta bishitá LVV 
tur siman pa siña kuida 
mata den Green House di 
nan skol di fundeshi. E gru- 
po ta konsistí di 7 alumno 


Nan ta siña kuida mata i di plantamentu 
Alumnonan di Kolegio Kristu Bon 
Wardador na LVV 


bou di guia di yùfrou Wan- 
ner. Nan ta siña di agrikul- 
tura, tur djaweps di 10'or pa 
11'or di mainta. 
“Bo ta mira ku e alum- 
nonan tin hopi smak den 
kuido di mata i den agrikul- 
tura” segun yùfrou Rhona 
di LVV. E alumnonan ta 
hasi nan bèst tambe paso- 
bra nan sa ku si nan kom- 
portá nan mes bon mucha, 
yùfrou Wanner ta manda 
trit di eiskrim. Anto ta kua 
alumno no ta gusta eiskrim. 


Robert de Palm, desendiente boneriano, a saka e foto 
aki di un yuana ku ta tira bista den ofisina di SVB na 
Kòrsou, kontrolando si e trahadónan ta hasiendo nan 
trabou manera mester ta. Robert a traha tambe na 
Boneiru. No falta masha pa e bira penshonado. 


Yuana ta kontrolá 
trahadónan di SVB 

KRALENDIJK -- Den 
próksimo aña eskolar 2023- 
2024, MBO ta agregá dos 
estudio nobo na su oferta 
di estudio, tékniko básiko 
di vehíkulo i mashin móbil 
nivel 2 i tékniko allround 
di vehíkulo i mashin móbil 
nivel 3. Ta desaroyá e estu- 
dionan den koperashon es- 
trecho ku Summa College 
na Hulanda. 
E siman akí Roel Akker- 
man, direktor di enseñansa 
i dosente John van de Ven, 
a bishitá Boneiru pa huntu 
ku e tim di enseñansa di 
Komunidat di Skol Bonei- 
ru, diseñá un bunita estu- 
dio, ku ta pas ku deseonan 
di e isla. 
A bishitá diferente em- 
presa den e sektor di mo- 
bilidat na Boneiru, bou di 
nan Cicilia Motors, Garage 
Cordia, Napa Autoparts, 


Autocity, 
Scooters 
Bo- 
naire, Fundashon Mariadal 
i Center Body Car Polo, 
den presensia di direktor di 
ROA CN, Elyane Nicolaas 
i konsehero, Fernon Estani- 
sta. 
A papia ku e empre- 
sanan tokante posibilidat di 
stazje i deseo di formashon 
den e sektor. 
Despues e tim, huntu 
ku e dosentenan i e lider di 
tim di MBO, a bai tradusí e 
deseonan den un programa 
edukativo i desafiante a 
base di posibilidatnan lo- 
kal. Den e formashon lo 
pone atenshon tambe na e 
desaroyonan riba tereno di 
vehíkulo eléktriko, vehíku- 
lo di dos wil, mashin móbil 
i sektor marítimo. 
Roel Akkerman: “Pa 
medio di e hopi kòmber- 
sashon, nos a haña un bon 


Téknika di outo den kolaborashon ku Summa College 
Estudio nobo na MBO 


bista di deseonan di e em- 
presanan i mirando desa- 
royo di e parke di vehíkulo 
na Boneiru, komienso di e 
estudio nobo di téknika di 
outo ta nèt na tempu.” 


Liset de Keijzer, direktor 
interino di unidat di MBO, 
ta agregá ku e ta sumamente 
kontentu ku e mihó skol pa 
téknika di outo na Hulanda 
awor ke fungi komo partner 


di MBO. 
Nan 
konosementu 
i 
eksperensia ta grandi i ta 
yuda nos enormemente na 
komienso di e estudio nobo 
akí. 

Kambia dÒkter di kas? 


Bo mag di skohe! 


Bon kuido ta nifiká hasi e eskohonan korekto. Tambe ora ta trata di bo 
dòkter di kas! Na Kuido i Hubentut Hulanda Karibense (ZJCN) bo por 
kambia di dòkter di kas entrante 1 di aprel. 


Kiko bo mester hasi? 


Informá serka e dòkter di kas nobo si e tin espasio pa bo komo pashènt 
nobo. ‘Download’ e formulario di registrashon riba www.zvkcn.nl. 
Bo por yama tambe (715 8899) òf meil na 
info@zorgverzekeringskantoor.nl pa e formulario. 
Despues yena e kambio riba e formulario i entregá esaki 
promé ku 1 di aprel na ZJCN, Kaya Grandi 91. 


Konfiabel, hustu i aksesibel, esei nos ta sigurá bo! 


Kralendijk – Na lansa- 
mentu di Pènel Internasho- 
nal tokante Dèlta i Áre- 
anan di Kosta (IPDC) na e 
Konferensia tokante Awa 
di Nashonnan Uní na New 
York, gezaghèber Edison 
Rijna a boga pa islanan 
chikitu haña mas sosten di 
paisnan grandi pa protehá 
nan mes kontra e impakto 
di kambio di klima. 
El a mustra ku islanan ta 
esnan ku ménos ta kontribuí 
na kentamentu di mundu, 
pero ta e proménan i hopi 
biaha esnan mas afektá pa 
e konsekuensianan negati- 
vo, entre otro den forma di 
wer mas ekstremo i subida 
di nivel di laman. Komo 
oradó invitá, Rijna a bisa 
ku e ta aploudí di kurason 
lantamentu di IPDC, un i- 
nisiativa di Reino Hulandes 
ku ta yuda prepará konseho 
konkreto pa adaptashon di 
klima. Meta ta pa paisnan 
bai adaptá na mes mihó na 
kambio di klima. E plata- 
forma ta un kolaborashon 


Den e lucha kontra kambio di klima 
Gezaghèber Rijna ta boga pa solidaridat 


entre pais, institushonnan 
di konosementu i instan- 
sianan finansiero ku ta en- 
foká riba awa i kambio di 
klima. Danki na e inisiativa 
por interkambiá di konose- 
mentu na mes momentu ku 
vários instansia (sientífiko) 
pa ataká problemanan riba 
tereno di awa i klima. Via 
bankonan di invershon tin 
medio disponibel. 
Ta promé biaha ku Bo- 
neiru por a presentá su 
mes asina prominente na 
e nivel di Nashonnan Uní, 
na kua 193 pais ta afiliá. Na 
dos okashon a invitá geza- 
ghèber Rijna pa hiba pa- 
labra. Entre seshonnan, el 
a papia ku e.o. koleganan 
di otro isla, komisario di 
klima prens Jaime de Bour- 
bon de Parme, komisario 
di awa i eksperto di inun- 
dashon Henk Ovink, i min- 
isternan Liesje Schreinem- 
acher (Komersio Eksterior 
i Kooperashon pa Desaroyo 
i Mark Harbers (Infrastruk- 
tura i Maneho di Awa). 


Gezaghèber Rijna tabata oradó invitá na lansamentu di Pènel Internashonal to- 
kante Dèlta i Áreanan di Kosta pa kua minister Harbers (rèks patras di gezaghèber) 
a tuma inisiativa. 


Gezaghèber Rijna, komisario di klima prens Jaime 
de Bourbon de Parme i alkalde di Rotterdam Ahmed 
Aboutaleb. 

Djasabra último a kuminsá ku temporada di Arte di Palabra di Boneiru ofisialmente. E interes 
ta hopi grandi pa partisipá an e evento akí. Riba foto por tuma nota di e dia di introdukshon, 
ku un asistensia grandi. 
Apertura temporada Arte di Palabra 

Awèl sí. Anto mira ken ta yama 
su mes Informadó. Lobo den 
kueru di lobo. 


Awor sí a kaba. Boneiru a 
haña Informadó. Mi no sa 
ku na nivel di OLB ta papia 
di Informadó. 


Kasi bo no por kere. 
Pero el a sosodé. Eli- 
gio Melfor a bai sosegá. 
Eligio tabata parse in- 
mortal, pero tòg su bida 
a yega na un fin, mes- 
kos ku nos dia tambe lo 
yega. Pero, apesar ku el 
a fayesé, Eligio lo sigui 
biba pa añanan largu 
den memoria di tur es- 
nan ku a konos’é, a mira 
su komedia i skèchnan. 
Asina grandi e tabata. I 
asina grandi e lo keda. 
Un leyenda! 


*** 
Loke hopi hende no sa ta 
ku Eligio a hunga un ròl 
importante den mi bida. 
Ta via Eligio m’a haña 
mi den bida teatral na fin 
di dékada setenta, inter- 
pretando e ròl di Bado 
Pannekoek den e famo- 
so obra ‘Den Pèrtá’, skir- 
bí, adaptá i dirigí pa Eli- 
gio, kende su nòmber no 
tabata Eligio Melfor, sino 
Julio Hermanus, nasé 
dia 12 di aprel 1940. 


*** 
Semper m’a atmirá Eli- 
gio Melfor huntu ku su 
dos kompañeronan fast 
Ciro Phelipa (Chiwawa) 
i Rutilio Luisa (Kechap). 
Nan tabata aparesé ku 
regularidat den Show di 
Job, presentá pa Angel 
Job, otro figura legen- 
dario. Den mesun show 
aki Shon Bènchi ku Frènki 
tambe tabata presenta. 
Na kuminsamentu e show 
aki tabata ‘live’, pues 
transmití bibu (no pre- 
grabá) for di studionan di 
TeleCuracao riba Seru di 
Ararat. 


*** 
Masoménos 50 aña pasá 
Eligio a kuminsá bini Bo- 
neiru ku su obranan. Na 
un dje okashonnan ei 
m’a sera konosí kuné. 
M’a bis’é ku mi tabata su 
fanátiko fiel na televishon. 
I ku mi tabatin atmirashon 
grandi pa su trabou tea- 
tral. Den e tempu ei mi 
no tabata nada. Simple- 


mente un hóben di ma- 
soménos 17 pa 18 aña. 
Despues m’a bai servisio 
militar na Aruba. 


*** 
Na 1976 mi tabata bèk na 
Boneiru, pa dia promé di 
mart 1976 mi drenta mun- 
du di korant i radio. Taba- 
ta e tempu ei ku m’a siña 
konosé Eligio mas mihó, 
pasobra e tabata akudí 
serka mi pa skirbi tokante 
su obranan teatral ku e ta- 
bata bini presentá na Bo- 
neiru. Mi tabata kombiná 
mi skirbimentu pa Extra 
ku boletin di notisia na e 
emisora ‘Voz di Bonaire’ 
i tabata entrevist’é. Kada 
bes ku e yega Boneiru 
mi tabata tene entrevista 
kuné tokante su obranan. 
Asina nos a bin sera ku 
otro. 


*** 
Promé ku Eligio bini Bo- 
neiru e tabata manda 
Oswaldo Snijders (dfm) 
pa hasi e preparashon 
pa presentashon di su o- 
branan. Oswaldo tabata 
atendé ku CCB pa uso 
di Jong Bonaire. Promé 
obra sinembargo, ‘Eman- 
sipashon di Hende Muhé’, 
el a presentá na Teater 
Oranje. 
Oswaldo 
mes 
kaba tabata un personahe 
apart. Un hòmber gordo, 
ku masha rèspèt pa otro 
hende. E no tabata yama 
bo ‘bo’. Tur hende p’e ta- 
bata Señor òf Señora. 
Esaki tabata zona chisto- 
so. Te awe ami ku Rafael 


(Lulu) Clementina, ku ta- 
bata atministradó e tempu 
ei na CCB, ta yama otro 
Señor, refiriendo na Os- 
waldo. Eligio no tabata 
paga pa aviso serka nos. 
Mi tabatin espasio pa por 
a hasi esaki. Señor tabata 
‘paga mi’ ku masoménos 
10 karchi pa funshon, ku 
mi tabata parti aki i aya. 


*** 
E tempu ei Rudi Doma- 
cassé, mi kompader, ta- 
bata den direktiva di CCB 
(Sentro Kultural Boneri- 
ano). Nos tabatin hopi 
interes den arte dramá- 
tiko, popularmente yamá 
komedia. Rudi a yega di 
aktua den e promé mitar 
di dékada setenta den 
‘Konsenshi di un Pueblo’ 
di Pacheco Domacassé. 
Ami solamente un biá a 
yega di subi esenario den 
un skèch huntu ku Ra- 
phael Statie (Rodriguez) 


DEN PASONAN 
DI BÒI 


E rúbrika aki no ta kos di tur dia den BONERIA- 
NO. Ta ora mi tin tempu, gana i tópiko pa skirbi 
ariba e ta sali. E tres elementonan aki ta hunga 
un ròl den salimentu di e rúbrika aki. E ta mas 
tantu un kos pa tene mi okupá, pa no lubidá 
e arte di skirbimentu. Tene tambe e dedenan 
fleksibel. Tene e tinu bei, purba pa no kai den 
ripitishon. 


i Chicha Semeleer titu- 
lá ‘Guillermito di Shon 
Trei’, skirbí pa Wilfrido di 
Ortega. 


*** 
Pa hasi un storia largu 
kòrtiku, CCB a kontratá 
Eligio pa bin monta e 
obra teatral ‘Den Pèrtá’, 
ku e tabata presentando 
ku éksito na Kòrsou na 
1978/70 den Centro Pro 
Arte, ku aktornan lokal. 
E dia di oudishon pa 
buska elenko m’a akudí 
na Jong Bonaire pa kubri 
esaki pa korant. 
Tabata falta aktor. A pidi 
mi pa hasi un tèst pa un 
ròl bashí ainda. Asina m’a 
bira Bado Pannekoek 
den e obra ‘Den Pèrtá’. 
Djei mi karera den teatro 
a sigui pa hopi aña. Grá- 
sias na Julio Hermanus, 
alias Eligio Melfor. 


*** 


Di mes mi a graba Eligio Melfor pa Herensia 
masoménos 8 aña pasá. 

Ku morto ta pasa nos algu 
kontradiktorio. Si nos no 
konosé morto o nos konosé 
poko, si mortonan di un aksi- 
dente o di un katástrofe ta leu 
di nos i no tin ningun relashon 
di patria, rasa o religion ku 
nos, e mortonan aki no ta 
yama nos atenshon, nan no ta 
influensha ni alterá ritmo di nos 
bida. Mas bien nan ta risibí di 


nos un komentario sin im- 
portansia, un ekspreshon di 
lástima i, generalmente nos 
ta kaba ku un frase manera 
esaki: “ Ta konosí ku di un 
o otro manera hende ta muri 
i di otro parti, i di otro ban- 
da, morto ta e lei mas yegá 
i serkano di bida.. Pero si 
esun ku muri ta un famia 
direkto, un ser kerí, un amigu 
íntimo, un personahe simpáti- 
ko di nos isla o un persona ku 
tin relashon di trabou o di otro 
índole, nos aktitut ta kambia 
totalmente. I for di e frase kon- 
tra Dios: “Dios ta inhustu, asi- 
na e ta paga un bida bon ku 
morto”, t’e ku resignashon sin 
speransa, aktitut di hopi kris- 
tian ta bai. 
Atmití morto semper ta re- 
sultá nos difísil ora ta toka na 
nos pa eksperiment’e djaser- 
ka. I nos tin miedu di morto. 
Morto ta e delaster trago am- 
argo di nos eksistensia. I, sin 
embargo, algun hende a haña 
sentido i rason den eksistensia 
di morto: e simia ta muri pa 
bolbe nase den e mata. Ser 
humano ta muri, pakiko? 
Nos ta selebrando e di 
sinku djadumingu di Kuaresma 
i e evangelio di awe ta pone nos 
dilanti di morto. I un morto to- 
tal, kompletu, ya ku ora He- 
sukristu ta laga Lázaro sali di 
graf, ya e tabata den desko- 
mposishon. Mas ainda, nos ta 
serka di kaba ku Kuaresma 
komo preparashon pa Siman 
Santu ku, pa asina kulminá den 
Pasku, e resurekshon di He- 
sukristu, ta pasobra e ta pasa 
den e echo sentral di morto di 
Kristu. Ta e simia ku ta muri 
pa bolbe nase den un mata. 
Nos ta haña den e dos morto- 
nan aki, esun di Lázaro i esun 
di Kristu, ku despues ta bolbe 
na bida, un kontesta pa nos 
miedu i ansha dilanti di mor- 
to? 
Pa medio di FE nos sa ku 
morto no ta fin di nos eksis- 
tensia terenal, sino kuminsa- 
mentu di un bida duradero, e 
bida definitivo. Hinter Santa 
Skritura ta un sklamashon di 
bida, di resurekshon, for di 
kreashon i for di e promé piká, 
ku ta kousa di morto, te na e 
Lamchi resusitá di Apokalíp- 
sis. Sin bai mas leu, e tres tek- 
stonan di e lekturanan di e dja- 
dumingu aki ta proklamá 
resurekshon. Ezekiel ta bisa 
nos: “Mi ta bai habri boso 
grafnan; Lo mi lanta boso fo’i 


boso graf, mi pueblo. Lo mi 
laga mi spiritu drenta den 
boso, pa boso por rebibá”. 
Pablo ta bisa: “Si Spiritu di 
Dios ta biba den boso, anto e 
mesun Dios, kende a lanta 
Kristu for di morto, lo yena 
boso kurpa mortal ku bida 
nobo, pa forsa di su Spiritu, 
ku ta den boso”. I Hesukristu 
den e evangelio ta elokuen- 
sha total ora E ta bisa: “Ami 
ta resurekshon i bida. Esun ku 
kere den Mi, maske e ta mor- 
to, lo e biba. I kada hende ku 
ta biba ku fe den Mi, lo no 
muri nunka”. 
Ban bèk na morto di Láza- 
ro. E pueblo chikí di Betania 
ta keda na un tres kilometer 
di Yerusalèm. Einan tabata 
biba un famia masha amigu di 
Hesus, ku tabata konsistí di 
tres ruman: Lázaro, Marta i 
Maria. “Hesus tabata stima 
Marta, su ruman muhé i 
Lázaro”. Pero Lázaro ta bira 
hopi malu. I su rumannan 
muhé ta manda un rospondi 
pa Hesus: “Señor, bo amigu 
Lázaro ta hopi malu”. Hesus 
ta keda dos dia kaminda e 
tabata i despues e ta disidí pa 
bai Hudea, i asina e ta mani- 
festá esaki na su disipelnan ku 
ta bis’é: “Maestro, no muchu 
tempu pasá, hudiunan kier a 
mata Bo ku piedra. I awor bo 
kier bolbe bai aya?” I dilanti 
e desishon di Kristu, Tomas 
ta sklama: “Anto laga nos 
tambe ban ku Hesus, pa nos 
muri kuné”. Na Betania e 
bida di Lázaro i bida di He- 
sus tabata den wega i e kon- 
sekuensianan lo a toka su di- 
sipelnan. Ta p’esei, nan tin 
miedu di morto, miedu di muri. 
I tin un solo forma di vense 
morto: ta di ke muri; muri di 
bo mes pa nase di nobo man- 
era hende nobo. Hesus lo 
skohe morto pa nos lanta na 
bida. E ta muri pa Lázaro, E 
ta muri pa nos. E ta muri pa- 
sobra e ta stima. Hesus ke 
splika tur esaki na su disipel- 
nan. Pero E no tin tempu pa- 
sobra Lázaro ta spera i e 


DI SINKU DJADUMINGU DI KUARESMA SIKLO A 
Promé Lektura 
: Ezekiel 37, 12-14 
Salmo 
: Salmo 130, 1-6 
Di dos Lektura 
: Romanonan 8, 8-11 
Evangelio 
: Huan 11, 1-45 


“Ami ta resurekshon i bida” 


Kuaresma ta terminá ku un invitashon na bida. Pero no na 
kualkier bida. Na e bida di bèrdat. Na e bida ku a vense 
morto. E historia di Lázaro ta 
hinter un katisashi tokante fe, 
morto i bida. 


Morto semper ta un histo- 
ria di doló i lágrima. Dilanti di 
esaki nos tur ta sinti nos impo- 
tensia, nos ke pa e enfermo ta 
sano i bibu. Siensia médiko di 
awe por alargá algun aña na 
nos bida, pero al fin morto ta 
terminá vensiendo e enfermo i 
tambe medisina. 


Ku frekuensia, nos impo- 
tensia dilanti morto ta terminá 
den un sierto desilushon tokante Dios. Tabata e historia di 
Marta i María, rumannan di Lázaro. Hesus tabata amigu di 
e famia, pero E no a bini a kur’é. E desilushon relashoná di 
e rumannan muhé i un desilushon ku ta tambe un keho: “Si 
Bo tabata aki, mi ruman hòmber lo no a muri.” Na ta kulp’é 
di e morto di e ruman hòmber. Algu ku tambe hopi be ta 
sosodé ku nos. Nos ta sinti nos bon hende, nos a resa na 
djE i a pidiÉ. I ta manera morto ta hari nos i nos orashon- 
nan. E ora ei ta bini nos kehonan kontra Dios. “Dios no a 
skucha mi.” 


Hesus ke habri nan na e speransa. “Lázaro resusitá.” 
Pero nan ta pensa riba e Resurekshon na final di tempunan 
i ta ora Hesus ta presentá Su mes komo e Resurekshon ya 
i awor. “Ami ta e resurekshon i bida.” Pa resusitá no 
mester spera tantu. “Ami mes ta Resurekshon i ami mes ta 
bida”, pero nan ta sigui pensando riba esun mas ayá. 


Ora Hesus ta aserká e graf, nan mes a trata na komben- 
sÉ di ku no por hasi nada. “Ya e ta hole mal.” Kier men 
ku ya e ta den estado di korupshon. Por tantu e ta bon 
morto. “Mi no a bisa bo ku si bo ta kere?” Hesus no ta 
hasi milager p’asina ku nos ta kere. E ta eksigí fe p’asina ku 
e milager sea posibel. Pero ademas, ta e ora ei ku Hesus ke 
laga nan mira e “gloria di Dios”, kier men, e berdadero 
manifestashon di e poder di Dios. “Mi no a bisa bo ku si 
bo kere lo bo mira e gloria di Dios?”Dios ta manifestá 
su poder vensiendo morto, no sanando e enfermo, ku tam- 
be médikonan por hasi. Dios ta hasi loke nos no por hasi, 
vense morto. 


Morto por ta e frakaso humano, pero morto ta e triunfo 
di Dios. Si Dios ta manifestá su gloria resusitando Hesus, 
awor E ta manifest’é resusitando nos. 


resurekshon di Lázaro lo sòru 
pa e splikashon. I ta p’esei E 
no tin miedu manera e apòstel- 
nan i ta dirigí su mes determiná 
pa Beta-nia. Hesus ta yega ein- 
an i laga nos asistí na e diálogo 
ku Marta ku ta kontené hinter 
e mensahe di e evangelio di 
awe. Lázaro ta pasa pa seg- 
undo plano i Kristu, ku ta 
“resurekshon i bida”, ta sentro 
di su mes. Marta ta kere ku su 
ruman lo resusitá den e 
resurekshon final, pero Kristu 
ta papia kuné di un buèlta in- 
mediato na bida. E ta bis’é: “Bo 
ruman lo resusitá si bo tin fe”. 
Den realidat, si nos no tin fe den 
bida eterno na kua Dios sem- 
per ta kombidá nos, pero di una 
ma-nera spesial den e Kuares- 
ma aki, riba e djadumingu aki, 
nos tur ta morto maske 
aparentemen-te nos ta na bida, 
si nos no duna bida sentido mas 
profundo, un sentido trasen- 
dental, si nos no deskubrí ku tin 
un presensia i un trabou di Dios 
den kada momento di nos ek- 
sistensia. “Ami ta resurekshon i 
bida; esun ku kere den Mi, 
maske e ta morto, lo biba; i 
kada hende ku ta biba ku fe den 
Mi, lo no muri nunka. Bo ta 
kere esei?” E palabranan aki ta 
konstituí komo kumbre di e 
diálogo i di e mensahe di awe. 
Hesus ta bida, pero e bida eter- 
no aki, e bida felis, hende krey- 
ente lo hañ’é den e Dios di bida 
i ku ta kere ku, frente e bida 
dibino aki, ningun hende por 
yama su mes morto, ni esun 
morto mes. Fe kristian ta un 
apoyo di hende pa semper den 
e forsa vital di Dios. Nos no a 
nase pa muri, sino pa biba. Esun 
ku no ta komprondé i ta de- 
spresiá esaki ta kompará su 
mes ku Lázaro morto i derá. En 
kambio, laga nos imitá e aktitut 
di Marta ora e ta bisa: “Si, 
Señor, mi ta kere ku Abo ta 
Kristu. E Yu di Dios: Esun ku 
tabata pa bini den e mundu aki”. 
Nos ta na punto di kuminsá 
Siman Santu ku selebrashon 
denter di shete dia di Djadum- 
ingu di Rama. Nos ke haña bida 
den e Pasku aki? Nos no ta dis- 
idí pa bandoná e graf di piká 
pa yega na e bida di kombers- 
hon na Kristu? Kristu ta spera 
nos; ta p’esei nos ta selebrá 
Siman Santu. Nos a trata den e 
Kuaresma aki pa dal e stap di 
morto pa bida , mediante un 
Bon konfeshon. Awe nos tin ku 
muri ku Kristu pa resusitá kuné 
den un bida nobo. Ku Señor 
yuda nos pa dal e paso definiti- 
vo aki ku generosidat. 

ARUBA 
KÒRSOU 


W I L L E M S TA D - - 
Kontinuando ku un in- 
vestigashon relashoná ku 
kaso di atrako ku a tuma 
lugá dia 6 di mart na Pen- 
straat riba algun turista, 
polis a hasi dos detenshon. 
Djárason 22 di mart tim 
di atrako a hasi detenshon 
di e hòmbernan s J.C., di 
29 aña di edat nasé na Chi- 
na i L.G.R.S., di 29 aña di 
edat nasé na Kòrsou. 


E detenshonnan ariba 
menshoná a tuma lugá riba 
Winston Churchillweg. 
A presentá ámbos sos- 
pechosonan dilanti un fis- 
kal ouksiliar ku despues 
di interogashon J.C., a por 
rekobrá su libertat pendi- 
ente di mas investigashon 
i a ordená enkarselamentu 
di L.G.R.S., pendiente di 
mas investigashon. 


WILLEMSTAD--Prins 
Bernhard Cultuurfonds na 
Hulanda ta duna un total di 
NAf. 220.000, - den kontri- 
bushon adishonal pa apoyá 
organisashonnan di natura- 
lesa ku ta aktivo den e seis 
islanan di Reino Hulandes. 
E aña aki, den konsulta 
Ku Prins Bernhard Cultu- 
urfonds Carbisch Gebied 
("pbccg"), e kontribushon 
adishonal Ku Cultuurfonds 
ta asigná anualmente na 


un organisashon den e sek- 
tor di kultura i naturalesa 
di reino hulandes a bai pa 
diesun organisashon den e 
sektor aki. Ta trata aki di 
Konservacion Di Pájaro 
Di Aruba i Parke Nasho- 
nal Aruba, konservashon 
di turtuga Marino Bonaire i 
Stinapa, Carmabi i konser- 
vashon di turtuga Marino 
Curaçao, Sea and Learn 
Foundation i Saba Conser- 
vation Foundation, Stenapa 


i EPIC Foundation i Nature 
Sxm Foundation 
Ku e kontribushon adi- 
shonal Pa Organisashon 
Di NAf. 20.000, -, Fondo 
di Kultura i PBCCG ta en- 
fatisá e trabou importante 
di e organisashonnan. 
Ta spera ku e donashon 
lo sirbi komo un insentivo 
adishonal pa nan kompro- 
miso leal i sin interes pa e 
sektor di naturalesa di e is- 
lanan. 


W I L L E M S TA D - - 
Djaweps 23 di mart miem- 
bronan di Parlamento a 
bin huntu den un Reunion 
Públiko pa debatí ku Mi- 
nister di Finansa sr. Ja- 
vier Silvania i Minister di 
Hustisia sr. Shalton Hato, 
enkuanto e “Akuerdo di 
Maneho LTP Wardakosta 


teritorio Karibense 2019- 
2028” ku e keda firmá en- 
tre Hulanda i Kòrsou dia 2 
di mart 2021. 
Despues di e delibe- 
rashon frakshon di MFK i 
frakshon di PNP a presen- 
tá un moshon ku a haña 
aprobashon ku 11 voto 
pro i 4 voto kontra. 


WILLEMSTAD—Ju- 
lio Constantino Hermanes 
konosí komo Eligio Melfor 
a fayesé den fin di siman. 
Despues di tabata sufri di 
kebrante di salú e aktor a 
fayesé den fin di siman. 
Eligio Melfor pa hopi aña a 
deleitá públiko ku diferente 
obra i seri na televishon. 
Famia Fecunda, Humor 
ku Eligio, Wan tres porta 
ta algun di e produkshon i 
obranan ku e aktor a figurá 


den dje i den algun kaso e 
mes a skirbi i dirigí. 
Tambe el a figurá den 


diferente 
propaganda 


manera Vanddis i aros Ale- 
sie. 


W I L L E M S TA D - - 
Djȧbièrne 24 mart perso- 
nal di Divishon di Krímen 
Organisá a tene un entrada 
hudisial na un adrès na 
Flip relashoná ku viola- 
shon di lei di droga. 
Durante di e entrada 
hudisial a haña i konfiská 
un kultivashon di matanan 


di mariwana. Na e sitio a 
detené un muhé sospecho- 
so S.A.S., nasé na Kòrsou 
di 20 aña di edat. 
A 
presentá 
e 
sos- 
pechoso dilanti un fiskal 
ouksiliar ku despues di 
interogashon a ordená su 
enkarselamentu pendiente 
di mas investigashon. 


W I L L E M S TA D - - 
Djasabra 25 di mart 202 
sentral di polis a risibí no- 
tifikashon di un kaso di 
atrako i intento di asesinato 
ku a tuma lugá na Mazur- 
kastraat. 
For di investigashon 
preliminar a sali na kla ku 
un pareha mester a tuma 
kontakto ku un hòmber 
riba ret sosial pa kompra di 
un telefòn selular. Na yega- 
da pa hasi e kompra, dos 
sospechoso mester a aser- 
ká e pareha i un di e sos- 
pechosonan a saka un arma 
di kandela riba e pareha. 
Despues a surgi un for- 
sageo ku e hòmber víktima 


Dos detenshon pa atrako 


Reunion Públiko riba 
Akuerdo di Maneho LTP Wardakosta 
teritorio Karibense 


Kòrsou a pèrdè un gran aktor 
Eligio Melfor a fayesé 


Pa organisashonnan di naturalesa 
Donashon èkstra pa islanan 
Karibense hulandes 


esaki lo a ranka bai den su 
vehíkulo ku resultado ku e 
sospechoso a resultá bou di 
e vehíkulo i a sufri vários 
leshon na su kurpa. Ambu- 
lans ku a presentá na e sitio 
a transportá hòmber sos- 
pechoso di atrako ku mul- 
tiple leshon pa CMC pa 
tratamentu médiko avansá. 
Na e sitio a detené e 
hòmber víktima C.C.C., 
nasé na Kòrsou di 20 aña di 
edat, ku a bira sospechoso 
di intento di asesinato. 
Kontinuando ku e in- 
vestigashon djadumingu 26 
di mart 2023, alrededor di 
10.55’or di mainta e otro 
sospechoso Q.X.G.A., nasé 


Pa atrako i intento asesinato 
Polis a hasi dos detenshon 


na Kòrsou di 18 aña di edat, 
a entregá su mes na warda 
di reshèrshi. 
Alrededor di 13.00’or 
na CMC polis a hasi de- 
tenshon di e hòmber sos- 
pechoso J.M.L.H., nasé na 
Kòrsou di 18 aña di edat, ku 
tabata hospitalisá relashoná 
ku e kaso di atrako ariba 
menshoná. 
A presentá tur e tres so- 
spechosonan dilanti un fis- 
kal ouksiliar ku despues di 
interogashon a ordená nan 
enkarselamentu pendiente 
di mas investigashon. 


Entrada hudisial ku detenshon 
i konfiskashon 


Pa info i komunikado den 
Extra/BONERIANO 
Redakshon: extrabon@gmail.com 
Aviso mail: avisobon@gmail.com 

ARUBA 
ARUBA 


ORANJESTAD 
-- 
Corte den Prome Instancia 
a dicta sentencia diabierna 
den e caso contra ex-par- 
lamentario Alan Howell, 
presidente di POR (Pueblo 
Orguyoso y Respeta), y 
contra Jaqueline van Put- 
ten, tesorero di e partido. 


Howell a wordo conde- 
na pa un castigo di prison 
di 24 luna, di cual 6 luna ta 
condicional y un tempo di 
prueba di 3 aña pa desfalco 
di Afl. 195.404 en total di 
placa di Pais Aruba, pa es- 
tafa y falsificacion. Ademas 
el a wordo condena pa paga 


un multa di Afl. 35.000. 
E suma di Afl. 15.000 cu 
a wordo tuma den beslag 
cerca dje na inicio di e caso, 
a wordo declara verbeurd. 
E sospechoso V.P. a wordo 
condena pa un multa di Afl. 
1000 y 120 ora di trabao 
pa comunidad condicional. 
Fiscal di Husticia a exigi 
anteriormente contra Ho- 
well un castigo di prizon di 
24 luna mas un multa. 
Contra e sospechoso Van 
Putten e exigencia tabata un 
castigo di trabao di 200 ora 
plus 3 luna condicional y un 
tempo di prueba di 3 aña. E 
forma di procede di Howell 
tabatin un efecto debilitante 


riba comunidad di Aruba. 
Corte ta tild’e pisa di esaki, 
sigur tambe pasobra e ta- 
bata polis pa añanan largo. 
E hechonan cu a keda com- 
proba contra dje ta grave y 
ta haci daño na e confianza 
cu e ciudadano mester por 
tin den personanan manera 
Howell, cu ta ocupa posi- 
cionnan importante den so- 
ciedad. 
Hopi hende tabata ad- 
mira Howell y tabata tambe 
depende di dje. En bes di 
sirbi e interesnan di e ciu- 
dadano, el a haci mal uzo 
di su posicion como rep- 
resentante di pueblo pa su 
mes ganashi financiero. 


Ademas e no a duna nin- 
gun muestra durante trata- 
mento di e caso den Corte 
di ta weita cu loke el a haci 
ta castigabel y malo. Lo 
contrario, e ta indigna cu e 
tin cu para dilanti Hues. 
Ministerio Publico lo 
sigui actua contra corup- 
cion. E ciudadano mester 
por confia den integridad 
di politiconan y cu politi- 
conan ta anda cuidadosa- 
mente cu fondonan publi- 
co. Nan mester sa cu Ley 
ta conta pa tur hende y cu 
politiconan corupto ta ina- 
ceptabel. 
Por a compronde cu 
Howell lo apela e caso aki. 


ORANJESTAD -- Re- 
cientemente Minister Ma- 
duro di Finansa a haya un 
presentacion di e analisis cu 
sr. Terence Leonard, exper- 
to di Aduana di UNCTAD 
a haci na Departamento di 
Aduana di Aruba. E resul- 
tado di e analisis ta mustra 
cu e trabou haci na Aduana 
di Aruba ta uno cu ta score 
hopi bon cerca UNCTAD, 
cu ta e unidad di Nacionnan 
Uni cu ta yuda Paisnan den 
desaroyo pa, entre otro, fa- 
cilita comercio. 


Pa un tempo caba Adua- 
na ta trahando cu e sistema 
automatisa di Asycuda y 
sr. Leonard di UNCTAD a 
bin ta yudando Aduana cu e 
implementacion y traspaso 
di conocemento relata na e 
sistema aki. Banda di esaki, 
sr. Leonard a haci dos ana- 
lisis. Uno pa por haya un 
bista di e entrada cu Aduana 
ta genera pa Pais Aruba, y e 
otro ta un analisis pa evalua 
e programa piloto di ‘Trade 
Facilitation’ cu ta wordo 
aplica pa Aduana na Aruba. 


Pa locual ta trata e anali- 
sis di e entrada produci pa 
Aduana desde aña 2014 pa 
2022, por bisa cu e cifranan 
ta mustra cu eficiencia den 
Cuerpo di Aduana a pro- 
duci mas entrada pa caha di 
Gobierno. 
E analisis di e programa 
piloto di ‘Trade Facilita- 
tion’ tambe tabata tin un 
bon resultado, ya cu e siste- 
ma di traha basa riba risico 
a trece un eficiencia grandi 
cune pa e trabou Aduanero 
y na su turno a pone cu co- 


Politico Howell condena na dos aña 


Analisis haci di Aduana su trabounan 
ta score hopi bon cerca UNCTAD 


mercio por a haya nan carga 
hopi mas lihe sin cu esaki 
a afecta e entrada pa Pais 
Aruba. Sr. Leonard a indica 
cu UNCTAD a keda impre- 
siona pa e resultado di Ad- 
uana di Aruba y lo kier haci 
uzo di Aruba como un ‘best 
practice’ pa yuda otro pais- 
nan den nos region. 
Minister 
Maduro 
a 


gradici sr. Leonard pa tur e 
bon cooperacion cu UNC- 
TAD a bin ta brinda Aruba 
y ta felicita Aduana cu e 
bon resultadonan aki. 
E inversionnan cu a 
wordo haci den e sistema di 
Asycuda y tambe e sistema 
di traha basa riba risico, a 
cuminsa duna nan fruta. 


ORANJESTAD 
-- 
Corte Superior a duna 
instruccion na Ministerio 
Publico 
recientemente 
pa persigui dos agente 
policial riba sospecho di 
homicidio. Relaciona cu 
e instruccion aki, Ministe- 
rio Publico lo cita e polis- 
nan pa presenta dilanti 
Hues. E caso lo bin dilanti 
Corte dentro di un tempo. 
E decision di Corte Su- 
perior tin di haber cu un 
keho segun articulo 15 di 


Buki di Procedemento Pe- 
nal di parti di famia di un 
persona cu a perde su bida 
despues di a wordo tira pa 
polis riba 28 di september 
2020. 
Landsrecherche a cu- 
minsa un investigacion pe- 
nal esten, for di cual a sali 
(na opinion di Ministerio 
Publico) cu e polisnan en- 
volvi a actua den defensa 
propio. Siguientemente fis- 
cal di husticia a seponeer e 
caso. 


Corte Superior a di- 
cidi awor cu e punto di 
salida mester ta semper 
cu un caso mester wordo 
en principio hiba dilanti 
Hues si ta trata di sos- 
pecho di un hecho casti- 
gabel hopi grave caminda 
un persona a fayece. Pues 
esey ta loke ta bay pasa 
awor cu citacion di e dos 
polisnan. Ministerio Pu- 
blico ta sigui riba e posi- 
cion cu ta trata di defensa 
propio. 


Persecucion agentenan policial lo tuma luga 

ARUBA 
HULANDA 


AMSTERDAM 
– 
Ministerio 
Públiko 
ta 
spera riba término kòrtiku 
pa ainda detené un sos- 
pechoso mas den e kaso 
rònt di asesinato di Peter 
de Vries. 
Esaki fiskal di hustisia 
a bisa djabièrnè durante 
preparashon di un seshon 
nobo den Korte na Am- 
sterdam. Esaki lo hiba 
e total di sospechoso na 
nuebe. 


E sospechonan ta kana 
for di e eksplorashon te na 
momentu di a kometé e 
akto di morto di de Vries. 
Kiko ta ròl di e di nuebe 
sospechoso, ainda no ta 
konosí. 
Ministerio Públiko a 
informá ku e preparashon 
di e seshon ta mas tantu 
pa e sospechoso Ludgar- 
do S., kende a detené na 
yanüari. 


Den kaso asesinato di Peter de Vries 
Ministerio Públiko ta spera 
detenshon nobo pronto 


ALPHEN AAN DEN 
RIJN – Djárason polis a 
detené un hòmber na Al- 
phen aan den Rijn. Ta sos- 
pechá e hòmber di a hòrta 
un urna for di un santana 
den su bario. 
E kaso a sali na kla mo- 


mentu ku e sospechoso a 
bai entregá e urna na un 
negoshante di heru bieu. E 
negoshante no a konfia e 
asuntu i a disidí di atvertí 
polis. Na e momentu ei ya 
polis a haña denunsia di 
mesun urna hòrtá. 


Hòmber ta hòrta urna 
for di santana 


Banda di e urna, e hòm- 
ber a entregá tambe un imá- 
gen di bròns. 
Polis ta pensa ku a bai 
ku e imágen for di mesun 
santana. Ta investigando 
tambe ku e hòmber ainda a 
hòrta otro kosnan. 


HULANDA – Mucha- 
nan te seis aña en kompara- 
shon ku añanan anterior, ta 
dediká mas tempu dilanti 
pantaya di un tablet, tele- 
fòn, òf pantaya di televi- 
shon. Pro medio ta trata di 
100 minüt pa dia, esaki ta 
un oumento di shete minüt 
kompará ku aña pasá. Esa- 
ki a sali na kla for di e in- 
vestigashon anual di Innie 
Miene Media. 
E uso di media ta kumin- 
sá ya na edat yòn. Unu riba 
kuater mayor ku un beibi 
di nuebe luna te un aña, ta 
bisa ku nan yu ta mira riba 
pantaya por lo ménos dos 
ora pa dia. 
Segun e netwerk, uso di 


Un kuart di beibi mas ku dos ora pa dia 
Mucha dilanti pantaya mas 
ku nunka 


media hopi biá ta bai huntu 
ku sinta ketu, mas grandi e 
muchanan bira, mas biá es- 
aki ta e kaso. Uso ekstenso 
di media digital i muchu 
tiki moveshon na edat yòn, 
por influensiá drumimentu 
i desaroyo di idioma nega- 
tivamente i sobre peso, 
Peter Nikken, un di e in- 
vestigadónan na nòmber di 
Netwerk Mediawijsheid, ta 
bisa. 
Mayornan generalmente 
ta kontentu tokante e ba- 
lansa entre drumimentu, 
moveshon i sinta, serka nan 
yu. Ochenta porshento di 
mayor ta haña ku e ta bai 
bon. 
Uso aktual di media ser- 


ka mucha yòn ta sinta mas 
haltu di loke e organisashon 
mundial di salú, WHO, ta 
konsehá. Segun e liñanan 
di guia ofisial, mucha te ku 
dos aña no tin mester tin 
akseso na pantaya i mucha 
te ku sinku aña maksimal 
un ora pa dia. Netwerk Me- 
diawijsheid ta preokupá pa 
e desaroyo akí. 
Banda di minimalisá uso 
di media, mayornan ainda 
por hasi mas pa limitá e 
konsekuensia di tempu di 
pantaya, e investigadónan 
ta bisa. Esaki ta kuminsá ku 
propio tempu di pantaya. 
Mitar di e mayornan ta kon- 
siente di e funshon komo 


ehèmpel, pero sí ta duna 
di konosé ku ta difísil pa 
adaptá propio uso di media. 
Banda di paga tinu riba 
propio komportashon, se- 
gun 
investigadó 
Anouk 
Tuijnman, ta importante 


pa stimulá interkambio. No 
solamente entre e diferente 
aktividatnan, pero tambe 
entre e manera riba kua un 
mucha ta ehekutá e aktivi- 
datnan akí, sintá òf movi- 
endo. 

ARUBA 
STATIA/SABA/ST. MAARTEN 


ORANJESTAD (EUX) 
– St. Eustatius ainda ta apé- 
nas pa hasi un último paso 
pa haña bèk derecho di pre- 
supuesto. Sekretario di Es- 
tado Alexandra van Huffe- 
len, e siman akí a informá 
Tweede Kamer ku komisa- 
rio di gobièrnu, Alida Fran- 
cis, a konfirmá ku a stipulá 
e kuadro di norma i proseso 
di trabou na tempu. 
“Mi ke gradisí e komisa- 
rio di gobièrnu i tur enbolbí 
pa nan esfuerso i e resulta- 
donan alkansá. Ku esaki a 
pone un paso importante 


Paso mas serka pa haña derecho 
di presupuesto bèk 


a pone un paso impor- 
tante den e mehorashon di 
e maneho finansiero di e 
entidat públiko. E lunanan 
ku ta bini e entidat públiko 
mester sigui mas aleu ku 
e reforsamentu di e mane- 
ho finansiero,” segun van 
Huffelen. 
E mandatario ta skirbi 
ku riba término kòrtiku e 
lo drenta kombersashon ku 
miembronan di Konseho In- 
sular nobo i e diputadonan 
ku ainda mester nombra, pa 
haña nan kompromiso pa e 
ehekushon di e puntonan di 
mehorashon restante. Pro- 
mé ku e desishon di Reino 


THE BOTTOM – Kua- 
ter tata a partisipá na e 
treinen ‘Best Dad Ever’, 
kaminda nan a siña pa pa- 
pia tokante nan emoshon- 
nan i konektá nan propio 
aporte. Esaki a keda hasí ku 
diferente téknika, siñando 
e tatanan pa aktua na un 
manera positivo i natural 
ku nan yunan. 
Esaki ta e promé biá 
ku ta organisá e treinen di 
e tipo akí na Saba. E tres 
dia di treinen tabata fasil- 
itá pa Sherman Milliard 


di Fundashon Telefòn pa 
Hubentut, un organisashon 
ku ta atendé ku telefòn di 
hubentut na Aruba. E orga- 
nisashon akí ta asistí Saba 
tambe ku liña di telefòn 
Guana Chat pa hubentut di 
e isla i e treinen di abuso i 
maltrato. 
E treinen ‘Best Dad 
Ever’ tabata organisá pa 
Departamento 
di 
Desa- 
royo Komunitario di Enti- 
dat Públiko Saba. Akshon- 
nan preventivo i eventonan 
tin biá ta fokùs riba hende 


muhé i mucha, pero e ta 
importante tambe pa em- 
bolbí e hende hòmber i pa 
traha riba empoderamentu 
maskulino, Mildred Rijhin- 
er, kordinadó di violensia 
doméstiko i abuso di mu- 
cha di e departamento di 
desaroyo komunitario, a 
bisa. 
E intenshon ta pa e kua- 
ter tatanan ku a komple- 
mentá e treinen ‘Best Dad 
Ever’ duna treinen na otro 
tatanan den transkurso di 
aña. 


O R A N J E S T A D 
(EUX) -- Djamars 21 di 
mart banda di mitar di 
diesun di anochi, sentro 
di notifikashon a haña 
notifikashon tokante un 
aksidente entre un outo 
di un skuter riba Dr. H.A. 
Korthalsweg na Sint Eu- 
statius. 


E outo tabata kore riba 
Sandy Road direkshon Dr. 
H.A. Korthalsweg. Na e 
krusada e outo a para pa 
despues sigui kore. Un 
skuter ku tabata aserkan- 
do a dal kontra e outo. 
Ambulans a hiba e 
shofùr di e skuter hospital 
pa tratamentu médiko. 


Treinen ‘Best Dad Ever’ 


pa duna e derecho di presu- 
puesto bèk, Tweede Kamer 
ainda ta haña dos siman e 
oportunidat pa reakshoná. 


Aksidente entre 
outo i skuter 

ARUBA 
DEPORTE 


KRALENDIJK--E de- 
legashon di karatekanan 
di BonKarate, fin di siman 
pasá tabatin tremendo logro 
den komabatenan di karate 
aya na Aruba, esaki den e 
kompetensianan di ABC 


Bonkarate ku 4 oro 2 plata 2 bròns na Aruba 


Open Karate aya na Aruba. 
Nos karatekanan a de- 
mostrá tremendo abilidat 
den e kombatenan di karate 
i logra trese kas no ménos 
ku 6 medaya di kua 4 oro 
ku ta kampion, 2 plata ku ta 


supkampion i 2 bròns ku ta 
bon pa di tres lugá. 
Tremendo prestashon di 
nos karatekenan di BonKa- 
rate ku a representá nos isla 
den e kompetensia fin di si- 
man pasá aya na Aruba. 


E otro karatekanan, nan 
tur a keda di 4 lugá den e 
ABC Open Karate 2023 
aki. 
Tremendo prestashon di 
nos karatekanan di BonBa- 
rate Boneiru. 


Pabien ku e logro aki di 
4 medaya di oro, 2 plata i 2 
bròns. 
Djaluna nochi e dele- 
gashon ta regresá kas. 


Nazario i Ròi preparando 
pa 4daagse 


K R A L E N D I J K - 
-Nazario Alberto i Ròi 
Martines ta preparando se- 
riamente pa “4daagse”di 
Nijmegen dje aña aki ku 
ta tuma lugá e di 18 pa 21 
di yüli 2023 aya na Ni- 
jmegen, di kua dia 17 nan 
mester ta Nijmegen pa e 
“4daagse di Nijmegen”. 
Fin di siman pasá nos 
tabatin kontakto ku Na- 
zario di kua e la duna di 
konosé ku e ta den ful pre- 
parashon pa esaki. 
E tabata den prepara- 
shon fin di siman pasá di 


kua e la kana di Playa pa 
Rincon via Kaminda Bro- 
ertje Janga. 
E la haña un bon 
bendishon durante e kana- 
mentu, esaki ku un Pal’i 
waseru, segun Nazario a 
bisa. 
E kaminata di prepara- 
shon fin di siman pasá a 
bai bon segun Nazario a 
sigui bisa. 
E “4daagse dje aña aki 
ta e di 105 edishon di e 
kaminata aki. 
Nos kanadónan ta bon 
prepará i ta pendiente dje 
dia pa realisá e biahe pa 
Hulanda pa e kaminata. 
Segun e dia ta yega 
serka nos lo sigui duna 
mas informashon di e pre- 
parashonnan pa e di 105 
edishon di e kaminata dje 
aña aki, 
Fo‘i djawó nos ta deseá 
nos kanadónan tur klase 
di éksito den e “4daagse”. 


Kizo Piar tremendo riba montikulo i bateo 


KRALENDIJK--Un di 
nos futuronan den beisbòl 
ku ta Kizo Piar di e orga- 
nisashon WolfPack, fin di 
siman pasá siendo un mu- 
cha ku un estatura no hopi 
haltu, tabata grandi riba 
montíkulo fin di siman pasá 
ku su ekipo kategoria U9. 
E tabata tremendo i tur 
esakinan ta debí na e aten- 
shon ku Kizo ta haña di su 
“coach”nan, su tata mes ku 
ta Kumar Piar i treinennan 
di preparashon adishonal 
ku e ta hañando tambe na e 
gym ku e ta bishitá bou di 
guia di Alison Maria. 
Kizo tabata grandi fin 
di siman pasá konektando 
tambe su promé hit di tem- 
porada komo “player pitch” 
den su kategoria “9U”. 
Hopi dedikashon Kizo ta 
haña serka su “coach”nan, 
Kumar Piar mes komo su 
tata, ku ta dunando su yu 
basta atenshon den su desa- 
royo. 
Esakinan ta dunando 


tambe e frutanan ku ta spe- 
ra di Kizo. 
E ta sigui tur esakinan 
ku hopi atenshon i dedi- 
kashon na su treinennan so 
solamente di beisbòl, sino 
tambe su preparashonnan 
na gym serka Alison Maria. 
Nos ta deseá Kizo tur 
pero tur klase di éksito i de- 
seá ku e lo por yega tambe 


na e logronan di su tata o 
mas leu den e deporte di 
beisbòl. 
E tin tur esakinan den 
dje, ku treinen i perfekshon 
e lo por yega hopi leu den e 
deporte di beisbòl. 
Nos ta deseá Kizo tur 
pero tur klase di éksito den 
su karera pa futuro. 

'Ban move Rincon` tabatin su apertura djasabra 25 di mart. A pasa na diferente 
sitio den Rincon i sende fakel. Di e manera aki a inisiá selebrashon Dia di Rincon. 
Muchanan a kore den bario i tabata pasa sende e fakelnan. Despues a sigui un 
parada ku músika krioyo. E último fakel tabata na busto di Broertje Janga. 


A inisiá selebrashon Dia di Rincon 


Kerido lektornan, felis siman! 
Prana Massage and More su kolumna ku informashon balioso 
tei awe bèk pabo. 
Awe Prana Massage and More ta pone enfasís riba un pregunta ku 
frekuentemente kliente ta hasi, kual ta: ‘Dikon un masahista no ta 
keda duna masashi na un múskulo ku kònòpi pa e kita den 1 biaha 
só?’ 


1. Un masashi relahante ta pa e kliente relahá, pues lo no bai trata 
na kita e kònòpi den e múskulo den 1 biaha só. Sí ta rekomendá 
e kliente pa despues di e masashi pa kambia e hábitonan ku a 
okashoná esaki. Ta bon pa e kliente sa ku, e kònòpi den e múskulo 
no a bini den 1 biaha, ela bini debí na hasi un moveshon robes 
konstantemente 
. 
2. Un masahista ta sòru pa e kliente relahá, pues despues di e ma- 
sashi e kliente mester tin menos dolor ku promé. 


3. E masahista ta wak semper pa bienestar di e kliente, pues e ta 
opservá e kutis di e kliente ku no por bira demasiado kòrá. Si ta 
asina, ta nifiká ku tin hopi sirkulashon di sanger ta pasando i tin ku 
stòp mirando ku e masahista ta hasi su masashi bai ariba direkshon 
di e kurason. 


4. Un múskulo ku kònòpi por haña entre 5 i 10 moveshon riba dje 
ku un preshon moderá di 7 riba un eskala di 1 te 10. E dolor mester 
wòrdu aliviá i no oumentá esaki. 
Otro siman ku poder di Dios, Prana Massage and More lo tei atrobe 
ku su kolumna. 


Tambe por tuma kontakto libremente ku nos via: 
1. ‘Like’ i ‘Follow’ Prana Massage and More riba 
Facebook i Instagram; 
2. Email pranamassageandmore@gmail.com òf 
3. Telefónikamente na +599 770-0488 (WhatsApp). 


